DISSERTATIO  MEDICA 


IN  AUGURALIS* 


ANGINA  PECTORIS. 


JOAXKE  CAMPBELL  AUCTORE. 


Morborum  quibus  opportunum  est  genus  hu¬ 
manum,  alii  leniter  invadunt,  et  corpus  lenta 

*■  *  *  > 

tabe  consumunt,  nec  exitium  afferunt,  donec, 
viribus  omnibus  fractis,  et  vitae  flamma  sen- 
sim  extincta,  mors,  insidiose  obrepens,  et  do¬ 
loris  vel  molestiae  fere  expers,  tandem  optata 
venit.  Alii,  autem,  subito  adoriuntur,  ango¬ 


rem  gravissimum  secum  ferunt,  et  aegrum 
summo  cruciatu  e  vivis  rapiunt.  Ex  his,  in¬ 
ter  tristissimos  quibus  plectuntur  mortales, 

morbum  esse,  de  quo  in  animo  est  pauca  dis- 

ceptare,  concedetur,  et  hinc  optimo  jure  sum¬ 
mam  medicorum  recentiorum  attentionem  si¬ 
bi  vindicavit. 


Historia  hujus  morbi  ad  annum  usque  mil¬ 
lesimum  septingentesimum  sexagesimum  oc¬ 
tavum,  defuit,  quo  tempore  eruditissimus  et 
sagacissimus  Heberden*  eum  accuratissime 
depinxit,  et  nomen  haud  ineptum  ei  imposuit, 
scilicet,  Angina  Pectoris ,  prae  sensu  strangu¬ 
lationis,  et  dolore  impatibili  in  pectore  sentito. 
In  scriptis,  quidem,  doctissimi  Morgagni , 
historia  morbi  traditur,  qui  ad  Anginam  Pec¬ 
toris  plane  pertinet,  sive  ad  mali  indicia  aut 
exitum,  vel  ad  phaenomena  quae  post  cadaver 
sectum  in  conspectum  venerunt,  spectemus. 
Ejus,  itaque,  verbis,  hic  loci  uti  liceat. 

*  Materfamilias,  duos  et  quadragintos  an- 

%  Vide  u  Some  Account  of  a  Disorder  of  the  Breast/* 
by  William  Heberden,  M.  D,  London  Medical  Trans- 
actions,  tom.  II.  p.  59.  Anno  1768. 

nos  nata,  diu  valetudinaria,  diuque  obnoxia 
vixerat  paroxysmo  cuidam  ad  hunc  morbum 
se  habenti :  a  concitatis  corporis  motibus,  in¬ 
gruebat  molestus  quidam  angor  intra  superio¬ 
rem  thoracis  sinistram  partem,  cum  spirandi 
difficultate,  et  sinistri  brachii  stupore  :  quae 
omnia  ubi  motus  illi  cessarunt,  facile  remitte¬ 
bant.  Ea  igitur  mulier,  cum  circa  medium 
Octobrem,  anno  mdccvii,  Venetiis  in  Conti¬ 
nentem  trajecta,  rheda  veheretur,  laetoque 
esset  animo,  ecce  tibi  ille  idem  paroxysmus  ; 
quo  correpta,  et  mori  se  aiens,  ibi  repente 
mortua  est.  Cadaver  in  urbem  vectum,  cum 
postridie  a  nobis  inspiceretur,  sublivida  facie, 
caetera  colore, .  et  habitu  omnino  bono,  supe- 
rioribus  tamen  partibus  nonnihil  strigosum  vi¬ 
sum  est.  Cum  autem,  ob  ea  quae  paulo  ante 
narrata  sunt,  mihi  aneurysmatis  suspicio  esset 
ad  arcum  magnae  arteriae,  a  thorace  incepta 
dissectio  est.  In  hoc,  pari  utrinque  copia, 
nec  illa  exigua,  effusum  erat  serum  per  se 
cruentum  ;  animadversum  enim  fuerat  nihil 

sanguinis  in  pectoris  incisione  illuc  excidisse. 

'  i 

Sani  pulmones  ;  nisi  quod  dissecti,  ut  postea 
vidimus,  nimio  redundabant  spumoso  sero. 
Cor  potius  magnum  et  durum,  valde  ac  robus¬ 
tum.  Aorta  ad  curvaturam  non  parum  dila¬ 
ta,  justa  alibi  in  trunco  ramisque  majoribus 
latitudine.  Sed  intus,  ubicunque  incideres, 
hic  illic  inaequalis,  nec  sine  osseis  perfectis 
squamulis,  nedum  crebris  inchoatarum  indi¬ 
ciis.  Quae  cum  videremus,  universum  trun¬ 
cum,  majoresque  ramos  aperuimus  :  in  illo- 
que  ab  ipsa  origine  pone  semilunares  valvu¬ 
las,  quae  durae  hic  illic  erant,  et  cum  futuri 
ossis  initiis  ad  iliacas  usque  arterias  descripta 
vitia  animadvertimus.  Per  has  tamen,  perque 
alias  etiam  superiores,  ac  nominatim  subclavi¬ 
am  sinistram  minime  propagabantur,  si  pri- 
Liam  excipias  alterius  illius  arteriae  partem, 
quae  carotidi,  et  subclaviae  dextrae  originem 
piaebet.  Hinc  oculos  ad  cor  referentes,  et 
ad  caetera,  quae  ipsi  annexa  sunt,  vasa,  nihil 
usquam  conspeximus  vitii,  nisi  quod  pulmo- 


I)E  ANGINA  PECTORIS. 


0 


naris  venae  caudex  paulo  visus  est  aequo  ma¬ 
jor.  In  hoc,  et  in  abjecto  ventriculo  sanguis 
erat  paucus,  isque,  ut  aliis  omnibus  in  locis, 
niger  et  omnino  fluidus.  Sed  in  pulmonaris 
arteriae  trunco  non  paucus  ;  quanquam  in 
ventriculo  dextro,  ejusque  auricula  nullus, 
facile  quia  per  venam  cavam,  paulo  ante  infra 
jecur  incisam,  defluxerant.”  * 

Quamvis,  igitur,  haud  est  negandum,  hunc 
morbum  observationem  Morgagni  non  peni¬ 
tus  effugisse,  tamen  nos  oportet,  ut  suas  cui¬ 
que  laudes  tribuamus,  in  memoria  habere, 
clarissimum  Heberden  primum  esse  qui  natu¬ 
ram  et  indicia  ejus  accurate  exposuit,  qui  eum 
numero  aliorum  morborum  excerpsit,  et  di¬ 
verso  nomine  insignivit. 

Veri  satis  simile 'est  homines  Anginae  Pec¬ 
toris  omni  aevo  obnoxios  fuisse  ;  quoniam, 

*  Vide  Morgagni  de  Sedibus  et  Causis  Morborum, 
Epist.  XXVI.  Art.  31. 

autem*  in  scriptis  Medicorum  veterum,  Grae¬ 
corum  aut  Romanorum,  nulla  ejus  vestigia  in¬ 
veniuntur,  naturam  et  sedem  ejus  eos  latuis¬ 
se,  merito  concludimus.*  Si  ad  causas  quae 
huic  morbo  proclivitatem  dant  animum  ad¬ 
vertimus,  et  in  memoria  habemus,  deditos 
otio,  cultui,  et  luxui  vitae,  ei  potissimum  ob¬ 
noxios  esse,  haud  perabsurdum  est  credere 
hoc  malum  hodie  frequentius  quam  olim  esse ; 
et  hinc  forsan  ratio  patebit  cur  hodiernis  con¬ 
tigit  id  in  lucem  proferre.  Scimus  saltem  fre- 
quentissimum  esse  ubi  mortales  ad  civilem 
communitatem  et  consociationem  diu  con¬ 
juncti  sunt,  jamque  artes  subtiliter  excolue¬ 
runt,  quae  in  urbes  alliciunt  atque  attrahunt; 
mores,  dum  emolliunt,  corrumpunt ;  demum- 
que  divitias  procreant,  quibus  incitamenta 

*  Caelius  Aurelianus  morbi  mentionem  facit,  quem 
nonnulli  ad  nunc  retulerunt :  <{  Erasistratus  memorat  pa- 
ralyseos  genus  et  paradoxon  appellat,  quo  ambulantes  re¬ 
pente  sistuntur,  ut  ambulare  non  possint,  et  tum  rursum 
ambulare  sinuntur,”  Lib.  ii.  c.  1. 

suppeditantur,  quae  non  solum  ad  cfifoemi- 
nandos  animos  pertineant,  sed  etiam  invitent 
ad  ignaviam  et  luxuriam. 

Ex  tempore  quo  Ileberden  hunc  morbum 
primum  descripsit,  plurimi  medici  recentiores 
naturam  et  sedem  ejus  indagarunt :  horum 
inter  primos,  Parry,  qui  historiam  morbi  ple¬ 
nam  edidit,  et  nomen  novum,  scilicet  Syncope 
Anginosa  ei  imposuit.* 

Alii,  quoque,  clari  medici  hodierni  exem¬ 
pla  morbi  de  quo  agitur,  tradiderunt,  ex  quo- 


*  Vide  “  An  Inquiry  into  the  Symptoms  and  Causes 
of  the  Syncope  Anginosa,”  by  C.  II.  Parry ,  M.  D.  1799. 

An  recte  fecerit  Parry  hunc  morbum  pro  Syncopis 
specie  habendo,  nostro  judicio,  valde  dubium  est,  et  hinc 
nomen  quod  ei  imposuit  magis  ineptum  esse  quam  id  a 
Ileberden  propositum  :  nec  forsan  licet  nomenclaturam 
medicam,  usu  confirmatam,  sine  gravi  causa  mutare. 

rmn  scriptis  notitia  satis  accurata  de  sede,  na¬ 
tura,  et  indiciis  ejus,  haurienda  est.# 

DEFINITIO  MORBI. 

Pectoris  angor,  vel  dolor  pungens  impati¬ 
bilis,  cum  necis  instantis  sensu,  sinistram  tho- 


*  Vide  Percival  in  Edinb.  Med.  and  Philosoph.  Com- 
ment.  tom.  iii.  p.  180.  Haygarth,  in  London  Medical 
Transact.  tom.  iii.  p.  37.  Macbride ,  in  London  Med.  Ob- 
serv.  and  Inquir.  tom.  vi.  p.  9.  Hamilton ,  in  Edinb.  Med. 
Comment.  tom.  ix.  p.  307.  Johnstone ,  in  London  Med. 
Memoirs,  tom.  i.  p.  376.  Fothergill ,  in  London  Med.  Ob- 
serv.  and  Inquir.  tom.  v.  p,  233.  Smyth,  in  Edinb.  Med. 
and  Philosoph.  Comment.  tom.  v.  p.  92.  Horne’ s  Life  of 
John  Hunter,  p.  45.  Dar>win’s  Zoonomia,  4to  ed.  tom.  ii. 
p.  341.  Burns  on  Diseases  of  the  Heart,  p.  136.  Wall, 
in  London  Med.  Transact.  tom.  iii.  p.  1.  Black ,  in  Lon¬ 
don  Med.  Memoirs,  tom.  iv.  p.  261.  Goodmn ,  in  London 
Med.  and  Physical  Journal,  tom.  vi.  p.  320.  Schmidt ,  in 
Duncans  Annals  of  Medicine,  1796,  tom.  i.  p.  198.  Wel- 
d°n ,  London  Med.  and  Physical  Journal,  tom.  xvi.  p. 
487.  Blackall  on  Dropsy,  p.  355.  Willan  on  the  Dis¬ 
eases  oi  London,  p.  244.  Butter  on  Angina  Pectoris. 

racis  partem  praecipue  occupans,  saepe  ad 
brachium  vel  digitos  pertinens  ;  per  interval¬ 
la  subiens,  et  inter  ambulandum,  vel  post  ni¬ 
sum  aliquem  vehementem,  praesertim  adori¬ 
ens  ;  pulsus  solito  debilior,  saepe  intermit¬ 
tens. 


HISTORIA  MORBI. 

Hic  morbus  homines  intra  quadragesimum 
et  quinquagesimum  aetatis  annum  potissimum 
adoritur  ;  juniores,  autem,  insultus  ejus  non 
semper  evadunt,  eos,  enim,  qui  annum  vige¬ 
simum  nondum  compleverant,  interdum,  licet 
rarissime,  aggressus  est. 

Experientia  nos  docet  utrumque  sexum 
huic  morbo  obnoxium  esse  ;  at  mares  prae 
foeminis,  multo  frequentius  aggredi  observa¬ 
tur  :  ex  illis,  ejus  tentationi  praecipue  procli¬ 
ves  sunt,  obesiores,  sanguine  pleni,  et  qui  vi- 

B 

tam  sedentariam  et  ignavam  agunt.  Nonnulli 
quoque  affirmant,  eum  homines  ejusdem  pro- 
is  saepe  adoriri,  qui  compage  corporis  pecu¬ 
liari,  sed  haud  intellecta,  praediti  sunt. 

Angina  Pectoris  non  perpetuo  urget,  sed 
incerta  per  intervalla  subiens,  ex  paroxysmis 
et  intermissionibus  interpositis  constat.  Ple¬ 
rumque  de  improviso  invadit  ;  interdum,  ve¬ 
ro,  dolores  pectoris  leves  antecedunt,  ex  qui¬ 
bus  aeger  accessionem  appropinquare  suspi¬ 
cari  potest.  In  morbi  initio,  et  dum  adhuc 
minus  gravis  est,  paroxysmus  plerumque  obo¬ 
ritur  post  nisum  aliquem  vehementem,  prae¬ 
cipue  post  cibum,  inter  ambulandum,  praeser¬ 
tim  vento  adverso,  vel  in  locis  acclivibus,  vel 
ex  scalarum  ascensu  :  aeger  molestia  quadam, 
vel  dolore  thoracis,  ad  mediam  Vel  imam  ster¬ 
ni  partem,  acuto  et  pungente,  repente  plecti¬ 
tur,  suffocationis  vel  stricturae  sensu,  angore 
impatibili,  et  anxietate,  simul  comitantibus : 
dolor  sinistram  pectoris  partem  fere  semper 

occupat,  et  saepe  per  brachium  ejusdem  late¬ 
ris  ad  ulnam,  imo  interdum  ad  digitos  perti¬ 
net  :  pulsus  solito  debilior,  et  interdum  i  nae- 
qualis  vel  intermittens  evadit :  lacies  pallida 
fit,  et  saepe  sudore  tenace  obducta  est ;  ali¬ 
quando  vero,  vultus  turgens,  et  rubens,  ob¬ 
servatur.  Dolor  et  anxietas  motu  insigniter 
exasperantur,  et  aeger  mortem  instantem  ti¬ 
mens,  gradum  continet ;  quo  facto,  mala  mul¬ 
tum  levantur,  vel  omnino  et  subito  tolluntur: 
exemplum,  quidem,  narratur,  in  quo  aegrotus, 
magna  vi  animi  contendens,  et  ambulare  per¬ 
sistens,  omnia  mala,  sexta  vel  quarta  horae 
parte  elapsa,  conquieverunt :  *  interdum  ae¬ 
ger  e  cruciatu  acerrimo  adeo  repente  emergit, 
ut  fere  eodem  temporis  puncto,  et  angorem 
summam  patitur  et  doloris  omnino  expers  cst.t 
Licet  dolor  sinistrum  pectoris  latus  saepius 
occupet,  interdum  tamen  in  dextro  latere, 


*  Vide  London  Medical  Transact.  tom.  iii.  p.  3. 
f  Vide  Parry  on  Syncope  Anginosa,  p.  9. 

quoque  sentitur ;  porro,  in  quibusdam  casi¬ 
bus,  ad  dextrum  vel  ad  utrumque  brachium 
propagatur,  dum  tractum  Musculi  Pectoralis 
plerumque  sequitur,  et  ubi  tendo  ejus  brachio 
annectitur,  ibi  praecipue  cruciat :  dolor,  au¬ 
tem,  brachii,  pectoris  stricturam  non  semper 
sequitur,  sed  haec  illum  interdum  excipit. 
Cum  dolor  ad  manum  vel  digitos  adest,  ho¬ 
rum  torporem  nonnunquam  infert,  adeo  ut 
aeger,  durante  paroxysmo,  eos  movere  vix 
pollet.  Aliquando  stricturae  in  pectore  sen¬ 
sus,  et  alia  symptomata,  ex  ructu,  alto  suspi¬ 
rio,  vel  etiam  inspiratione  pleniore,  aliquid  le¬ 
vaminis  recipiunt :  aeger,  quidem,  suspirio 
iterato  saepe  maxime  proclivis  est,  et  inter¬ 
dum  spiritum  etiam  comprimit,  ex  quo  dolo¬ 
ris  remissio,  lic£t  haud  diuturna,  oritur  :  quin» 
etiam,  mala  interdum  levantur  e  spina  retrac¬ 
ta,  dum  caput  reclinat,  et  brachia,  ut  in  pan- 
diculatione  extenduntur :  porro,  exemplum 
narratur  in  quo  aegrotus  sede  se  collocans,  et 

scapulas  adversus  eam  summis  viribus  pre¬ 
mens,  hoc  modo  quietem  sibi  procuravit.  * 

Paroxysmi  incerto  tempore  perdurant ;  at 
in  morbi  initio  plerumque  brevi  finiuntur,  nec 
forsan  per  plures  annos  post  impetum  pri¬ 
mum  redintegrantur,  dum  nullae  causae  ex¬ 
citantes  admoveantur :  provectiore,  autem, 
morbo,  insultus  ejus  multo  crebrius  invadunt, 
et  omnia  mala  multo  diutius  urgent,  adeo  ut 
haec  plures  horas,  vel,  ut  nonnulli  dicunt, 
etiam  plures  dies,  aegrum  cruciant,  dum  illi 
horis  singulis,  vel  saepius,  renovantur. 

Paroxysmo  finito,  angor  pectoris  impatibi¬ 
lis,  suffocationis  sensus,  et  alia  omnia  mala 
quae,  puncto  temporis  ante,  miserum  summo 
cruciatu  torquebant,  et  mortem  instantem  mi¬ 
nabantur,  nunc  subito  tolluntur,  et  aeger  ad 
solita  officia  valet.  Qui  huic  morbo  obnoxii 


*  Vide  Pcirry  on  Syncope  Anginosa,  p.  9. 

sunt,  in  intermissionibus  valetudine  secunda 
fruuntur,  dum  malum  eos  non  adhuc  diu  vex¬ 
avit  ;  in  stadio,  autem,  provectiore,  res  non 
ita  se  habent ;  citius  enim  seriusve,  dolore  et 
angore  fractae,  vires  omnes,  tum  corporis  tum 
animi,  dilabuntui\ 

Quaedam  alia  signa,  sed  rariora,  in  hoc 
morbo  nonnunquam  sese  ostendunt,  quae  hic 
loci  memorare  haud  alienum  erit. 

Interdum  aeger  sensum  habet  quasi  motus 
omnes,  qui  in  corpore  sine  voluntate  peragun¬ 
tur,  pro  puncto  temporis  conquieverant ;  his, 
autem,  redintegratis,  impetus  ad  cor  sentitur, 
haud  ei  absimilis  quem  moles  aliqua,  trunco 
corporis  per  funiculum  ligata,  et  e  manibus 
ita  demissa  ut  suo  pondere  librans  humum 
non  attingeret,  gigneret. 


Partes  quas  angor  praecipue  occupat,  bra¬ 
chium,  scilicet,  et  pectus,  adeo  sensibiles  in- 

terdum  evadunt,  ut  eas  tractari,  prae  dolore, 
aeger  pati  nequit.  Ex  consensu  qui  per  ner¬ 
vos  ventriculo  intercedit  cum  parte  laborante, 
functiones  illius  saepe  turbatae  sunt,  et  vo¬ 
mendi  cupiditas  interdum  adest,  dum  ingesta 
protinus  rejecta  sunt :  ad  eandem,  quoque, 
causam,  aliud  signum  quod  in  quibusdam  ca¬ 
sibus  observatum  est,  forsan  referri  debet,  do¬ 
loris,  scilicet,  vel  molestiae  sensus,  qui  deor¬ 
sum  propagatur,  ureteris  iter  partim  sequens, 
et  cum  stimulo  vel  desiderio  ad  mingendum 
quem  aeger  resistere  nequit,  comitatus ;  pa¬ 
roxysmo,  autem,  decedente,  hoc  signum  quo¬ 
que  levatur,  et  protinus  omnino  cessit.""  U- 
iium  exemplum  narratur  in  quo  surarum  spas¬ 
mata  aegrum  aliquamdiu  vexabant. 

Licet  in  plurimis  hujus  morbi  exemplis, 
angor  et  pectoris  strictura  prima  sint  signa 
quae  aegrum  corripiunt,  tamen  in  aliis,  dolor. 


*  Vide  Blackall  on  Dropsy,  p.  3(35,  and  370. 

levior  quidem  quam  cruciatus  quem  illa 
dant,  antecedit,  qui  mammam  et  brachium 
occupat,  et  aliquamdiu  perdurat,  antequam 
alia  symptomata  superveniunt.  Nonnulli,  qui¬ 
dem,  affirmant  dolorem  non  semper  adesse, 
nec  inter  characteres  Anginae  Pectoris  speci¬ 
ficas  eum  recensendum  esse  contendunt :  at 
si  interdum  defuit,  scimus  saltem  hoc  perra¬ 
rum  esse. 

Inter  signa  quae  ad  hunc  morbum  perti¬ 
nent,  plurimi  scriptores  medici  Dyspnoeam  et 
Palpitationem  enumerant,  dum  alii  ad  alios 
morbos  haec  symptomata  retulerunt.  Dysp¬ 
noeam  non  semper  adesse,  historiae  hujus 
morbi  ab  auctoribus  traditae,  satis  probare 
videntur,  et  hinc,  ni  fallor,  inter  signa  ei  pro¬ 
pria  vix  rite  recenseri  potest :  porro,  tan¬ 
tum  abest  quin  aeger  spirandi  difficultate  af¬ 
ficiatur,  ut  ex  inspiratione  pleniore,  vel  spiri¬ 
tum  comprimendo,  levamen  haud  exiguum, 
sibi  saepe  procurare  potest :  quod  ad  Palpita- 

iionem  attinet,  haec  nunquam  adesse  videtur, 
nisi  adsint  quoque  alia  vitia,  hoc  morbo  alie¬ 
na,  quibus  iioc  signum  haud  dubie  tribuen¬ 
dum  est,  hydrops,  scilicet,  capsi dae  cordis, 
vel  thoracis;  aortae  amplificatio;  vel  valvu¬ 
larum  cordis  ossificatio. 

l  1.  4  r  1  J  >  .  /< 

Morbo  ingravescente,  noxae  levissimae  ac¬ 
cessiones  ejus  excitare  observantur ;  hae  eti¬ 
am,  nulla  causa  e  ridente  praegressa  interdum 
oriuntur,  et  aegrum  stantem  aut  sedentem 
repente  corripiunt :  sed  hoc  rarius.*  Inter 
somnum,  quoque,  praesertim  ad  secundam 
vel  quartam  horam  mane,  saepe  aggreditur, 
et  paroxysmi  ejus  hoc  tempore  renovari  adeo 
proclives  sunt,  ut  nonnulli  t  hinc  argumen¬ 
tum  ab  analogia  deducentes,  hoc  malum  in- 


*  Vide  Heberden  in  London  Med.  Transact.  tom.  ii. 
p.  61. 

f  Vide  Commcnt.  de  Morbor.  Hist.  et  Curat,  auct. 
Gul.  Heberden ,  M.  D.  p.  362. 

ter  morbos  spasmodicos  recenseri  debere, 
contendunt,  quoniam  omnes  morbi  nervosi 
post  primum  somnum  potissimum  adoriri  ob¬ 
servantur.  Exempla  Anginae  Pectoris  nar¬ 
rantur  in  quibus,  in  morbi  initio,  accessiones 

i 

tempore  supra  dicto  supervenerunt ;  malo 
autem  inveterascente,  impetus  ejus  ad  id 
tempus  aggredi  omnino  cesserunt.* 

Interdum,  paroxysmus  aegrum  stantem 
aggrediens,  si  consideat,  cessit;  vel  seden¬ 
tem  corripiens,  si  surgat,  morbus  evanescit. 
Quinetiam,  in  stadio  morbi  provecto,  causae 
leviores  eum  facilius  quam  olim  excitant,  et 
nunc  inter  ambulandum,  equitandum,  tussi¬ 
endum,  loquendum,  sternuendum,  devoran¬ 
dum,  vomendum,  vel  alvum  dejiciendam,  in¬ 
sultus  ejus  invadunt :  nunc,  quoque,  inter¬ 
dum  oritur  ex  ventriculi  inflatione,  vel  dis¬ 
tentione  ejus  e  cibo  pleno,  vel  ex  faecibus  in 


'Vide  Blackall  on  Dropsy,  p.  36 2,  and  371. 

intestino  colo  in  aortam  descendentem  pre¬ 
mentibus:*  porrd,  animi  affectus  eum  haud 
raro  concitant,  et  exemplum  traditur,  (pio 
aeger,  durante  violento  iracundiae  impetu, 
hoc  morbo  e  medio  sublatus  fuit. 

Porro,  procedente  morbo,  paroxysmi  nunc 
longiores  perdurant,  nec  adeo  prompte  rece¬ 
dunt  ;  pulsus  et  parvus  et  debilis  evadit ; 
facies  et  extremitates  pallore  quodam  inal¬ 
bescunt,  et  sudore  uberrimo,  frigido,  tenace, 
madentur ;  omnia  in  pejus  ruunt,  et  aeger 
omni  sensu  et  motu  voluntario,  durante  ac¬ 
cessione,  saepe  privatus  est.  Rebus  ita  se 
habentibus,  paroxysmus,  qui  miserum  forsan 
per  plures  horas  exercuit,  eum  tandem  e  vi¬ 
vis  eripit ;  vel,  ut  saepius  quidem  evenit,  hic 
morbus  exitialis  repente  subiens,  aeger  morte 
subitanea  corripitur. 


*  Vide  Parry  on  Syncope  Anginosa,  p.  115. 


20 


DISSERTATIO  MEDICA 


Angina  Pectoris  in  cursu  ejus  absolvendo, 
spatia  varia  temporis  occupat,  a  paucis,  scili¬ 
cet,  mensibus,  usque  ad  unum,  duos,  vel 
complures  annos :  in  scriptis  auctorum  medi¬ 
corum  de  hoc  morbo,  unum  exemplum  tra¬ 
ditur,  in  quo  accessio  secunda  vel  tertia  exi¬ 
tium  attulit. 

DE  CADAVERUM  INCISIONE. 

.  .  * 

Cadaveribus  Angina  Pectoris  mortuorum 
inspectis,  de  morbi  sede  et  natura,  notitiam 
adipisci,  nec  prorsus  incassum,  medici  moliti 
sunt.  In  exemplis  hujus  morbi  auctoribus 
enarratis,  mutationes  e  sana  structura  quae 
cadavera  inspicientibus  obtulerunt,  variae, 
et  haud  parum  diversae  esse  videntur. 

Cavitate  thoracis  incisa,  cartilagines  sterni 
et  costarum,  induratae  et  plus  minusve  ossi- 
ficatae  saepe  observantur.  Latex  tenuis  in 


DE  ANGINA  PECTORIS. 


21 


pleurae  vel  pericardii  cavum  excerni  inter¬ 
dum  invenitur;  saepe  etiam  humor  sangui¬ 
neus.  In  plurimis  exemplis  cor  magna  adi¬ 
pis  copia  praeter  solitum  obsideri  conspici¬ 
tur  ;  quae  etiam  ad  mediastinum  et  pericar¬ 
dium  praeter  naturam  abundat.  Cor  ipsum, 
ampliatum,  et  sanguine  expers,  saepe  obser¬ 
vatum  est,  superficie  ejus  et  parte  musculosi 
praeter  solitum  pali idA,  flaccida,  et  facile  la¬ 
cerabili  :  in  nonnullis,  autem,  casibus,  hoc 
organum  crassius  et  durius  quam  in  statu 
sano,  et  aliquanto  contractum  est :  lionnun- 
quam,  porro,  pars  exigua  in  materiam  osse¬ 
am  vel  cartilaginosam  convertitur  ;  et  exem¬ 
plum  unum  narratur  in  quo  superficies  ejus, 
ad  apicem,  labeculam,  cicatrici  haud  absimi¬ 
lem,  exhibuit. 

Corde  inciso,  ossificatio  vel  induratio  sub¬ 
stantiae  ejus,  hic  illic  superficiem  internam 
occupans,  saepe  detegi  potest :  valvula  mi¬ 
tralis  quae  inter  auriculam  et  ventriculum, 

sinistro  latere,  sita  est,  et  valvulae  semiluna¬ 
res  ad  osculum  aortae  positae,  vel  induratae 
aut  ossificatae,  vel  in  materiam  cartilaginem 
structura  referentem  saepissime  conversae 
sunt.  Aorta,  in  plurimis  casibus  dilata,  in¬ 
durata,  vel  ossea  facta,  in  variis  partibus, 
conspicitur,  praecipue  ubi  se  arcuat :  porro, 
in  parte  ejus  descendente  ossificationes  sca¬ 
tere  saepe  observantur. 

Arteriae  cordis  coronariae  hoc  morbo  mor¬ 
tuorum,  nonnulli  contendunt,  in  conditione 
morbida  semper  reperiuntur,  eas,  scilicet, 
vel  solito  crassiores  esse,  induratas,  vel  in 
materiam  osseam,  aut  cartilaginem  structura 
referentem,  plus  minusve  conversas,  adeo  ut 
minus  aptae  suis  muneribus  fungi  evadunt, 
et  sanguinem  pro  cordis  nutrimento  impel¬ 
lere  :  superficies  earum  interna,  in  uno  ex¬ 
emplo  narrato,  membrana,  ei  haud  absimili 
quae  in  arteria  aspera  Cynanche  Tracheali 
mortuorum  detegitur,  obducta  fuit ;  haec 

membrana,  crassa,  lirina,  et  tenax  fuit,  aci 
arteriarum  oscula,  sed  tenuior  quo  propior 
esset  cordis  apici. 

Quod  ad  alia  thoracis  viscera  spectat,  Pul¬ 
mones  plerumque  integri  sunt ;  vasa  eorum 
sanguine  justo  pleniora  interdum  observan¬ 
tur,  et  cellulae  humore  mucoso  plenae ; 
haec,  autem,  a  paroxysmo  gigni  videntur, 
et  hinc  potius  inter  effectus  quam  causas 
hujus  morbi  fortasse  recenseri  debent. 

Viscera,  quoque,  abdominis  e  sana  struc¬ 
tura  raro  mutata  sunt.  Interdum,  hepar 
magnitudine  aliquanto  imminutum  et  solito 
pallidius  observatum  est,  at  in  plurimis  ex¬ 
emplis,  nec  moles,  nec  color  ejus,  ullam  mu¬ 
tationem  attentione  dignam  subeunt ;  intra 
Pellis  vesicam,  in  uno  exemplo,  concretiones 
biliariae  numero  ad  bis  mille,  quadringentas, 
quinquaginta  quatuor,  observatae  fuerunt. 
Omentum  insolita  adipis  copia  saepe  obduc- 

tum  est;  porro,  aorta  abdominalis  hic  illic 
ossificata  interdum  conspicitur. 


In  plurimis  exemplis,  cerebrum  vix,  vel 
ne  vix  quidem  male  se  habet ;  aliquando 
vero  vasa  ejus  sanguine  praeter  naturam  re¬ 
ferta  observantur ;  arteriae  carotides  inter¬ 
nae,  et  arteriae  Basilares,  induratae  vel  par- 
tim  ossificatae  nonnunquam  inveniuntur,  nec 
non  ligamentum  falciforme ;  quinetiam,  ven¬ 
triculi  cerebri  latice  tenui,  aequo  copiosiore, 
distendi  interdum  conspiciuntur. 

Diversis  in  locis  corporis  superficiei,  cutis 
maculas  lividas  saepe  exhibet,  quae  sangui¬ 
nis  habitu  peculiari,  qui  in  hoc  morbo  fluidus 
reperitur,  vel  partium  laxitate,  vel  utrisque 
simul,  gigni  possunt ;  sub  cute,  plurimus  ad¬ 
eps  saepe  colligitur. 


Porro,  sanguis  hoc  morbo  mortuorum  mu¬ 
tationes  quasdam  non  bene  intellectas  subit, 

quae  eum  fluidum  et  solutum  reddunt,  adeo 
ut  vix  cogi  observatur ;  hinc  ex  vasis  facile 
elabitur  et  maculas  livescentes  supra  dictas 
efficere  potest :  haec,  autem,  sanguinis  con¬ 
ditio,  huic  morbo  haud  propria  est,  quippe 
quae  in  iis  repentina  morte  correptis  ali¬ 
quando  conspicitur,  et  fortasse  ut  rerum  mor¬ 
tem  comitantium  effectus,  potius  quam  mor¬ 
bi  causa,  habenda  est;  *  in  uno,  enim,  hujus 
morbi  exemplo,  sanguis  inter  gravem  ex¬ 
acerbationem  brevi  ante  mortem  detractus, 
facile  coire  observatus  fuit,  licet  post  mor¬ 
tem  valde  solutus  evasit,  maculas  purpureas 
latas  sub  cute  efficiens. 

Ex  vitiis  supra  dictis,  inter  frequentissima 
quae  nobis  ante  oculos  versantur,  sunt  arteria¬ 
rum  cordis  coronariarum  ossificatio;  aorta, 
praesertim  ubi  se  arcuat,  amplificata,  indura- 


*  Vide  Parry  on  Syncope  Anginosa,  p.  128. 


* 


D 


26  DISSERTATIO  MEDICA 

ia,  vel  ossificata ;  valvula  mitralis,  et  val¬ 
vulae  aortae  semilunares,  vel  ossificatae,  vel 
in  materiam  cartilaginem  structura  referen¬ 
tem,  conversae ;  vel,  denique,  cor  ipsum  am¬ 
pliatum,  flaccidum,  solito  pallidius,  vel  mag¬ 
na  adipis  copia  obductum. 

Horum,  nunc  plura,  nunc  pauciora  adesse 
observantur:  vix  autem  dici  potest  ullum  in 
unoquoque  exemplo,  vel  perpetuo  adesse, 
adeo  ut  pro  morbi  causa  sola  haberi  debet» 
Nonnulli,  quidem,  contendunt  ossificationem 
arteriarum  cordis  coronariarum  semper  de¬ 
tegi  posse,  ad  quod  vitium  hunc  morbum 
referendum  esse  putant;  at  perperam,  ni 
fallor ;  plurima  enim  exempla  ab  auctoribus 
tradita  sunt,  in  quibus  nulla  hujusmodi  vesti¬ 
gia  observata  erant,  tametsi  mortuorum  cor¬ 
pora  summa  peritia  scrutata  fuerant.  #  Mi~ 

— - - - - - 


*  Vide  London  Med.  Transact.  tom.  iii.  p.  1,  London 
Med.  Observ.  and  Inquir.  tom.  v.  p.  233.  Edinb.  Med. 

iiime  quidem  negandum  est,  exempla  quae¬ 
dam  reperiri  posse  in  auctorum  de  hoc  mor¬ 
bo  scriptis,  in  quibus  praeter  ossificationem 
vasorum  cordis  nutrientium,  nulla  mutatio  e 
sana  structura  detegi  potuit ;  haec  autem 
paucissima  sunt,  et  forsan  talis  conditio  mor¬ 
bida,  sine  induratione  aut  ossificatione,  vel 
valvularum  semilunarium,  vel  aortae  ad  os¬ 
culum  ejus,  simul  comitantibus,  rarissime 
adest.* *  In  nonnullis  casibus,  licet  perpaucis, 

•  : 


and  Phil.  Comment.  tom.  iii.  p.  180.  London  Med.  Me* 
moirs,  tom.  i.  p.  238  and  376.  London  Med.  and  Phys. 
Journal,  tom.  xvi.  p.  487.  BlacJcaU  on  Dropsy,  p.  372. 

*  Vide  Baillics  Morbid  Anatomy,  p.  30.  Ex  obser¬ 
vationibus  etiam  a  Corvisart  factis,  constat  conditionem 
morbidam  harum  valvularum  inter  frequentissima  esse 
vitiorum  quibus  cor  proclive  est — “  De  toutes”  ait  “  les 
“  lesions  auxquelles  le  coeur  est  expose,  la  plus  fre- 
“  quente  peutetre  est  fendurcissement  cartilagineux,  ou 
“  osseux,  des  valvules  sygmoides  aortiques.”  Vide  Essai 
sur  les  Maladies  du  Coeur,  par  J.  N.  Corvisart ,  p.  213, 

Rullum  aliud  vitium  detegi  potest,  praeter 
molem  adipis  insolitam  qua  cor  obsideri  ob¬ 
servatur. 


CAUSAE  PRAEDISPONENTES. 

Medici  est,  summa  ope  niti,  ut  non  solum 
abditas  cujusque  morbi  causas  et  evidentes, 
investiget,  sed  etiam  eam  quae  contineat, 
quoniam  illas  evitando  et  corrigendo  morbus 
praecavetur  vel  levatur,  hanc  tollendo,  sana¬ 
tur.  Fatendum  autem  est,  causas  Anginae 
Pectoris  perobscuras  et  adhuc  minime  intel¬ 
lectas  esse.  Scire  tamen  juvabit,  deditos  otio, 
luxui,  ignaviae,  vitae  sedentariae,  et  eos  qui 
genio  indulgent,  huic  morbo  maxime  pro¬ 
clives  esse  :  porro,  illi  qui  vitam  laboriosam 
agunt,  et  praecipue  qui  equo  concitato  gradu 
feruntur,  hoc  malo  saepe  plectuntur  quin- 


%  Vide  Parry  on  Syncope  Anginosa,  p.  135. 


DE  ANGINA  PFXTORIS. 


29 


etiam,  qui  mediam  aetatem  transgressi,  an¬ 
num  quadragesimum  quintum,  vel  quinqua¬ 
gesimum,  expleverint,  prae  aetate  junioribus, 
Anginae  Pectoris  magis  opportuni  sunt.  In¬ 
ter  causas,  etiam,  quae  homines  huic  morbo 
proclives  reddunt,  habitus  corporis  pinguis, 
brevis,  et  plenus,  recensendus  est :  interdum 
vero,  graciles,  et  corporis  compage  delica¬ 
tiore  praediti,  insultus  ejus  non  evadunt. 

Hic  morbus  homines  ejusdem  prolis  saepe 
adoriri  observatur,  et  hinc  nonnulli  credi¬ 
derunt  eum  ab  structura  corporis  peculiari, 
vel  labe  quadam  haereditaria,  in  plurimis 
exemplis,  pendere  posse. 

Alii  scriptores  medici  crediderunt  nexum 
intercedere  Anginam  Pectoris  inter  et  Ar¬ 
thritidem  ;  dum  alii  hanc  connexionem  ne¬ 
garunt  :  exempla  quaedam  saltem  suadere 
videntur  accessiones  podagrae  in  artubus 
paroxysmos  hujus  morbi  praecavisse. 

Causas  quod  attinet,  ab  quibus  pendet  mu« 
tatio  ista  in  actione  vasorum  quae  ea  pro- 
clivia  reddunt  ad  materiam  osseam  deponen¬ 
dam,  et  ossificationem  arteriarum  inducen¬ 
dam  ex  qua  morbus  saepe  oritur,  nihil  adhuc 
certi  habemus :  nonnulli,  quidem,  hanc  con¬ 
ditionem  arteriarum  morbidam,  congestioni 
cuidam  in  vasis  vasorum  et  inflammationi, 
tribuerunt ;  sed  haec  sententia,  lubrico,  si 
ullo  fundamento,  nititur. 

Sexus  muliebris  Anginae  Pectoris  inter* 
dum  obnoxius  est ;  mulierum,  autem,  hoc 
morbo  aegrotantium  raro  admodum  exempla 

sunt. 


CAUSAE  EXCITANTES. 

Corpore  jam  proclivi  facto,  variae  causae 
admotae  hunc  morbum  concitare  observan¬ 
tur.  Hujusmodi  causae  vel  generalem  san- 

guinis  circuitum  perturbant,  vel  sanguinis 
impetum  cor  versus  adaugent ;  hinc  parox¬ 
ysmi  hujus  morbi,  exercitatione  corporis  ni¬ 
mia  ;  ambulatione  in  locis  acclivibus  vel 
vento  adverso ;  ex  scalarum  ascensu ;  equi¬ 
tando,  tussiendo  et  sternuendo,  facile  exci¬ 
tantur  ;  etiamque,  vomendo,  devorando,  vel 
alvum  dejiciendo. 

Pathemata  quoque  animi  infraenata,  ira 
praesertim,  inter  causas  excitantes  enumerari 
debent :  porro,  inflatio  ventriculi  vel  disten¬ 
tio  ejus  e  cibo  pleno;  etiamque  faeces  in 
intestino  colo  in  aortam  prementes,  accessi¬ 
onem  concitasse  feruntur.  Quinetiam,  cau¬ 
sis  excitantibus  hujus  mali,  vis  externa  cor¬ 
pori  illata,  accenseri  forsan  meretur,  quippe 
quae  in  uno  exemplo  morbum  excitasse  vi¬ 
detur. 


Nulla  ratio  adhuc  redditur  quae  multum 
verisimilis  habet,  cur  Angina  Pectoris,  ae- 

que  ac  alii  morbi  nervosi  inter  somnum  ad¬ 
oriri  maxime  proclivis  est.  Nonnulli  credi¬ 
derunt  accessionem  hujus  morbi  inter  som¬ 
num  adorientem,  accumulationi  sanguinis  in 
corde  hoc  tempore  supervenienti  tribuendam 
esse;  sed  haec,  et  similia,  utpote  prorsus 
conjecturalia,  valde  dubia  sunt. 

SIGNORUM  RATIO. 

De  symptomatum  ratione  quae  in  hoc 
morbo  occurrunt,  variae  sententiae  prolatae 
sunt;  sed  praeter  conjecturas  nihil  super  hac 
re  habemus,  quod  equidem  haud  mirum  est, 
quoniam  tam  multa  ad  leges  oeconomiae  ani¬ 
malis  pertinentia  summa  adhuc  involvantur 
caligine. 

Putarunt  nonnulli  arterias  cordis  nutrien¬ 
tes  vel  ossificatas,  induratas,  vel  e  sana  struc¬ 
tura  plus  minusve  mutatas,  in  hoc  morbo 
semper  esse,  quo  minus  pollent  ad  sangui- 

nem  pro  cordis  nutrimento  propellendum  ; 
unde  fit  ut,  defectu  nutrimenti  idonei,  para 
ejus  muscularis  pallida,  flaccida,  et  facile 
lacerabilis  evadit,  et  mobilitatem  et  vigorem 
solitum  aliquanto  perdit.  In  hoc  debilitatis 
statu,  licet  suis  muneribus  solitis  fungi  vale¬ 
at,  cor,  dum  circuitus  sanguinis  solito  vix  ce¬ 
lerior  fit,  et  dum  corpus,  aeque  ac  mens, 
quiete  fruuntur ;  ubi,  tamen,  aliquis  nisus 
veliementior  requiritur,  vires  ejus  ad  actio¬ 
nem  novam  et  insolitam  impares  evadunt. 
Cum,  igitur,  ex  nisu  aliquo  intentiore,  ut 
ambulatione  in  locis  acclivibus,  equitatione, 
vel  ex  animi  turbis,  sanguinis  impetus 
cor  versus  adaugetur,  et  motus  ejus  vehe- 
mentior  et  celerior  evadit,  quantitas  sangui¬ 
nis  solito  major  in  hoc  organum  influit: 
viribus  ejus,  autem,  fractis  et  exhaustis,  ac¬ 
tione  vehementiore  qua  nunc  opus  est,  vix 
amplius  ad  contractionem  valens,  nec  ad  se 
deplendum,  tandem,  sanguine  refertum,  om¬ 
nino  quiescit.  Dum  motus  cordis  hoc  modo 

debilitantur  et  suspenduntur,  sanguis  in  corde 
et  in  pulmonibus  accumulatus,  eos  distendit, 
et  anxietatis  sensum  gignit,  ei  similem  qui 
spiritum  comprimendo  oritur :  haec  retar¬ 
datio  sanguinis  in  corde,  cavitates  ejus  me¬ 
chanice  distendendo  et  stimulando,  una  cum 
pressura  ex  arteriis  coronariis  induratis  in 
cor  oriente,  angorem  pectoris  impatibilem, 
stricturae,  suffocationis,  et  necis  instantis 
sensum,  et  suspirio  iterato  proclivitatem, 
infert:  porro,  quoniam  sanguis  in  pulmoni¬ 
bus  non  subit  mutationem  illam  chemicam, 
ex  puro  aere  cum  eo  permisto,  quae  eum 
idoneum  reddit  ad  cor  sinistrum  satis  irritan¬ 
dum,  anxietatis  sensus  inde  pendere  videtur 
aeque  ac  ex  distentione  cavitatum  cordis 
mechanica ;  hinc  forsan  quoque  ratio  inspi¬ 
rationum  pleniorum  quibus  aeger  maximi 
proclivis  est,  scilicet  ut  per  eas  induceret 
mutationem  sanguinis  necessariam  ad  actio¬ 
nem  cordis  solitam  renovandam,  # 

*  Vide  Pt 


\trry  on  Syncope  Anginosa,  p.  122,  et  seq» 

Ratio  pulsuum  status  cx  coniis  imbecilli¬ 
tate  et  motu  abnormi  redditur;  dum  motus, 
enim,  cordis  imminuitur,  et  dum  per  nixus 
irregulares  ad  se  deplendum  frustra  molitur, 
pulsus  solito  debilior,  irregularis,  vel  inter¬ 
mittens  evadit ;  actione,  autem,  hujus  organi 
fere,  vel  omnino  cessante,  pulsus  valde  de¬ 
bilis,  vel  non  percipiendus  fit. 

Haec  theoria  de  morbi  natura  et  signorum 
ratione  suis  difficultatibus  non  caret,  quo¬ 
niam  pro  fundamento  ponit,  vel  imluratio- 
nem  vel  ossificationem  arteriarum  cordis  nu¬ 
trientium,  semper  in  hoc  morbo  adesse  ;  quod 
autem,  ni  fallor,  multum  dubitandum  est, 
nam  ut  supra  memoravimus,  exempla  non 
desunt  in  quibus  nulla  conditio  morbida  ho¬ 
rum  vasorum  detegi  potuit :  porro,  alia  obji¬ 
cienda  sunt,  accessiones,  enim,  hujus  morbi 
saepe  invadunt  licet  circuitus  sanguinis  non 
solito  vehementior  est,  dum  corpus  summa 
quiete  fruitur,  et  dum  impetum  sanguinis 

cor  versus  adaugeri  vix  suspicari  potest,  prae¬ 
sertim  inter  somnum,  quando  motus  ejus  eti¬ 
am  lentior  iit. 

In  exemplis  Anginae  Pectoris  in  quibus 
valvulae  aortae  semilunares  aut  induratae  vel 
ossificatae  sunt,  alii  crediderunt  sanguinem 
posse,  ubi  hoc  impedimentum  motui  ejus  of¬ 
ficit,  in  ventriculum  remeare,  et  cavitates 
cordis,  et  pulmones  ita  distendere,  ut  dolo¬ 
rem,  angorem,  suffocationis  sensum  gravem, 
et  alia  symptomata,  induceret.  # 

Alii  demum  contendunt,  signa  hujus  mor¬ 
bi  actioni  cuidam  spasmodicae,  quae  cor  in¬ 
ter  paroxysmos  occupat,  tribuenda  esse  ;  et 
dolorem  pectoris  impatibilem,  stricturae  sen¬ 
sum,  et  anxietatem,  ex  pressura  nervorum 
cordis  in  arterias  coronarias  induratas  du- 


#  Vide  London  Med.  Trans,  tom.  iii.  p.  1» 

rante  contractione  fibrarum  musculosarum 
hujus  organi  vehemente,  explicare  conantur. 
Haec  doctrina,  ut  mihi  videtur,  veri  satis 
similis  est,  et  ad  signorum  peculiarium  ratio¬ 
nem  reddendam  facilius  accommodari  potest, 
quam  aliae  theoriae  de  hac  re  propositae. 
Hic  loci  haud  alienum  erit  observare,  symp¬ 
tomata  hujus  morbi  haud  parum  diversa  esse 
ab  iis  quae  in  syncope  sese  ostendunt,  nec 
facile  explicanda  ex  motu  cordis  solo  immi¬ 
nuto  :  signa  peculiaria  suadere  videntur  ac¬ 
tionem  spasmodicam  vel  abnormem,  vel  sal¬ 
tem  partis  hujus  organi,  semper  adesse ; 
quae  sententia  porro  confirmatur  ex  eo  quod 
dolor  repente  invadit  et  subito  cedit,  et  eti¬ 
am  ex  eo  quod  paroxysmi  inter  somnum  re¬ 
novari  maxime  proclives  sunt. 

Dolor  musculi  pectoralis,  saepe  ad  hume¬ 
rum  tendens,  consensui  nervorum  tribuitur : 
nervi  intercostales,  vel  sympathetici,  ramos 
transmittunt  ad  cor  et  aortam,  et  etiam  cum 

surculis  nervorum  cervicalium  committun¬ 
tur  ;  ex  his,  autem,  rami  enascuntur,  qui  in 
eam  brachii  partem  impensi  sunt  ubi  muscu¬ 
lus  deltoides  humero  annectitur,  et  ibi  eva¬ 
nescunt,  eo  loco,  scilicet,  quo  dolor  praeci¬ 
pue  urget. 

Quamvis  theoriae  supra  memoratae  de  na¬ 
tura  et  ratione  signorum  Anginae  Pectoris 
speciem  satis  ingeniosam  prae  se  ferant,  ta¬ 
men  ut  bene  stabilitae  nequaquam  haberi 
debent,  nec  forsan  his  multum  fidendum  est; 
vix  enim  negari  potest  notitiam  nostram  de 
hoc  morbo  adhuc  mancam  et  imperfectam 
esse  :  forsan  nos  potius  decet  et  oportet  nos¬ 
tram  ignorantiam  candide  agnoscere,  dum 
per  experimenta,  observationes  accuratas,  et 
cautam  ratiocinationem,  causas  rerum  abdi¬ 
tas  detegere  summa  ope  nitimur,  quam  ima¬ 
ginatione  et  conjecturis  supplere  quod  obser¬ 
vationibus  et  vera  scientia  desit. 

DE  DIAGNOSI. 

Plurimum  interesse  ut  morbos,  qui  invi¬ 
cem  mentiantur,  possimus  certo  dignoscere, 
omnes  libenter  consentiunt ;  qui,  enim,  mor¬ 
bi  naturam  ignorat,  etiam  nesciat  necesse  est 
quibus  remediis  succurratur. 

Morbi  quibus  maxime  cum  Angina  Pec¬ 
toris  similitudo  intercedit,  sunt  asthma,  aneu- 
rismus  arcus  aortae,  hydrothorax,  et  hvdrops 
pericardii. 

Ab  asthmate,  Angina  Pectoris  secernitur 
paroxysmis  in  illo,  noctu,  inter  somnum  ad¬ 
orientibus;  respiratione  cum  sibilo  strepente ; 
gravissima  spirandi  difficultate ;  tussi  con- 
vulsiva,  sicca,  vel  cum  sputo  muci  copioso ; 
et  pulsu  vel  naturali,  vel  solito  frequentiore  : 
jn  Angina  Pectoris,  contra,  paroxysmi  inter- 

diu,  inter  ambulandum,  saepius  quam  inter 
somnum,  invadunt ;  respiratio  nequaquam 
difficilis  est ;  tussis  raro  adest ;  et  pulsus  so- 
lito  debilior,  et  saepe  intermittens  esse  ob¬ 
servatur  :  porro  Angina  Pectoris  ab  asthma¬ 
te,  dolore,  qui  in  illa  brachium  saepe  cruciat, 
etiam  dignoscitur. 

Angina  Pectoris  pro  aneurismo  arcus  aor¬ 
tae  vix  haberi  potest :  in  hoc  enim  morbo, 
molestia  et  anxietas  perpetuo  urgent ;  palpi¬ 
tationes  vehementes  et  abnormes  ad  costam 
quintam  saepe  comitantur ;  respiratio  plus 
minusve  difficilis  est ;  pulsus  abnormis  vel 
intermittens  fit ;  et  in  stadio  morbi  provecti¬ 
ore,  tumor  pulsatilis  extrinsecus  percipi  po¬ 
test  :  in  illo,  vero,  morbo,  paroxysmi  per 
intervalla  subeunt  ;  palpitatio  deficit ;  respi¬ 
ratio  satis  commoda  est ;  et  arteriae  in  inter¬ 
vallis  naturaliter  micant,  dum  aeger  valetu¬ 
dine  secunda  fruitur. 

Hydrothorax  et  Angina  Pectoris  satis  fa- 
cile  internoscuntur.  Spirandi  difficultas  per¬ 
petua  ;  pectoris  oppressio  molesta ;  faciei 
pallor;  urina  parca;  sitis  magna;  pedum 
oedemata ;  decubitus  molestus ;  subita  et 
spontanea  ex  somno  cum  palpitatione  exci¬ 
tatio  ;  sensus  liquoris  in  pectore  fluctuantis ; 
et  habitus  corporis  leucophlegmaticus,  hy¬ 
dropem  pectoris  a  morbo  de  quo  agitur  facil¬ 
lime  dignoscunt :  in  hoc  enim  morbo,  nulla 
dyspnoea  adest;  symptomata,  incertis  tem- 
poribus  intermissis,  subito  invadunt  et  dece¬ 
dunt  ;  dum  aliis  signis  supra  memoratis  ab¬ 
sentibus,  discrimen  in  promptu  est. 

Hydropem  pericardii  quod  attinet,  signa 
ejus  haud  multa  diversa  sunt  ab  iis  hydro- 
thoracem  comitantibus  :  dyspnoea  plus  mi- 
nusve  perpetua  urget,  dum  in  plurimis  casi¬ 
bus  solito  gravior  et  quasi  per  paroxysmos 
recurrit ;  functiones  cordis  maxime  turbatae 
sunt,  et  hinc  motus  abnormes  et  vehementes 

hujus  organi,  comitantur;  pulsus,  quoque* 
valde  inaequalis  est,  nunc  frequentior  nunc 
solito  tardior,  et  saepe  intermittens ;  decubi¬ 
tus  difficilis  et  alia  symptomata  supra  memora¬ 
ta  etiam  adsunt,  et  haec,  ut  in  hydrothorace, 
continenter  urgent,  et  fere  semper  in  pejora 
ruere  pergunt.  Angina  Pectoris,  autem,  ex 
paroxysmis,  cum  intermissionibus  interposi¬ 
tis,  constat ;  in  intermissione  pulsus  naturalis 
est,  et  symptomata  omnia  evanescunt ;  porro, 
dyspnoea,  decubitus  molestus,  palpitatio,  et 
fluctuationis  in  pectore  sensus,  desunt. 

Angina  Pectoris,  ut  ex  supra  dictis  facile 
patebit,  vix  cum  his  malis  confundi  potest ; 
nonnunquam,  autem,  morbus  de  quo  agitur 
cum  aliis  consociatur,  adeo  ut  dignosin  inter 
eos  accuratam  instituere,  saepius  difficilli¬ 
mum  est,  et  hinc  maxima  medici  attentione 
ad  morbi  symptomata  opus  est.  Verum  enim 
vero  fatendum  est,  cum  res  ita  se  habent, 
penes  medicum  in  quibusdam  casibus  vix 

erit  ut  malum  certo  secernet:  scire  tamen 
juvabit  signa  quaedam  Anginam  Pectoris 
praesertim  comitari,  quae  morbum  ab  omni¬ 
bus  aliis  potissimum  distinguunt,  et  patho- 
gnomica  forsan  haberi  debent,  angor,  scili¬ 
cet,  pectoris  impatibilis  cum  necis  instantis 
sensu  ;  anxietatis  et  stricturae  sensus ;  et  do¬ 
lor  sinistram  thoracis  partem  occupans,  saepe 
ad  brachium  ejusdem  lateris  tendens. 


DE  PROGNOSI. 


Quoniam  Angina  Pectoris  ab  vitio  cordis 
quodam  organico  semper  pendere  videtur, 
ratio  facile  patebit  cur  prognosis  valde  dubia 
esset ;  et  cur  faustam  morbi  terminationem 
augurari  vix  unquam  nobis  licet.  Ab  aucto¬ 
ribus  medicis,  qui  de  Angina  Pectoris  scrip¬ 
serunt,  exempla  morborum  tradita  sunt,  quos 
ad  hunc  retulerunt,  in  quibus  constat  aegros 

convaluisse,  et  morbum  prorsus  sanatum  esse.5* 
Forsan,  autem,  ex  his  casibus  plerique  ad 
alia  mala  relegandi  sunt,  et  pro  exemplis  hu¬ 
jus  morbi  vix  recenseri  debent.  In  cursu 
ejus  absolvendo,  hic  morbus  spatia  temporis 
varia  occupat ;  ut  plerosque  Angina  Pectoris 
laborantes,  serius  aut  ocyus,  ea  enecari  satis 
superque  constat. 

In  primo  morbi  stadio,  et  dum  adhuc  mi¬ 
nus  gravis  est,  si  paroxysmi  brevi  tantum 
perdurant  et  cito  recedunt,  nec  invadunt 
nisi  post  nisum  aliquem  vehementiorem,  et 
dum  intervalla  longa  interposita  sunt,  et 
aeger  in  intermissione  valetudine  secunda 
fruitur,  minus  periculi  erit,  quam  ubi  diutius 
perstiterit.  Morbus,  quidem,  in  plurimos  an- 


*  Vide  Edinb.  Med.  Comment.  tom.  v.  p.  92.  Vide 
Ibid.  decade  second,  tom.  v.  p.  373.  Vide  London  Med. 
Observ.  and  Inquir.  tom.  vi.  p.  9.  Ibid.  tom.  v.  p.  233. 

nos  saepe  protrahitur,  priusquam  exitium  af¬ 
fert;  et  in  quibusdam  casibus  diu  conqui¬ 
escit,  adeo  ut  paroxysmi  longo  post  tempore 
non  redintegrantur.  Cum  autem  noxae  le¬ 
vissimae  accessiones  excitant,  vel  cum  hae, 
sine  ulla  causa  evidente  praegressa  oriuntur ; 
si  crebrius  renovantur,  et  omnia  mala  gra¬ 
vius  et  diutius  urgent,  dum  vires  animi  et 
corporis  in  intermissione  maxime  resolvun¬ 
tur,  vix  ulla  salutis  spes  superest,  et  morbus, 
plerumque  brevi,  aegrum  subitanea  morte  e 
vivis  eripit. 

Quinetiam,  licet  in  morbi  initio,  aeger  mi¬ 
nus  periclitetur,  tamen  exitum  morbi  felicem 
jure  sperare  vix  possumus ;  et  hinc  de  even¬ 
tu  ejus  caute  praesagire  medicum  oportet, 
quoniam  temporibus  valde  incertis  lethalis 
evadit :  exempla,  quidem,  non  desunt  in  qui¬ 
bus  accessio  secunda  vel  tertia  aegrum  e  me¬ 
dio  sustulit. 

DE  MEDENDI  RATIONE» 

Causis  Anginae  Pectoris  rite  perpensis,  ra¬ 
tio  facile  patebit  cur  huic  morbo  difficillime 
succurritur ;  et  cur  eum  prorsus  curandi  spes 
minima  est.  Vix  enim,  aut  ne  vix  quidem 
sperare  locus  erit,  ubi  prorsus  nescimus  cau¬ 
sas  submovere,  ex  quibus  oritur,  nos  malum 
ipsum  tollere  posse.  Hanc  ob  inscitiam, 

•  i 

morbus  de  quo  agitur  vix  unquam  sanatur ; 
forsan,  igitur,  immedicabilis  habendus  est, 
serius  ocyus  lethalis  evasurus. 

Exempla,  quidem,  narrantur  morbi  vel  re¬ 
mediis  exhibitis  debellati,  vel  naturae  viribus 
soluti ;  at  horum  pleraque,  ut  supra  dictum 
est,  vix  aa  Anginam  Pectoris,  sed  potius  ad 
alia  mala  referri  debent.  Licet  autem,  penes 
medicum  non  sit  ut  malum  prorsus  removeat, 
tamen  si  morbum  fortiter  oppugnare  nosmet 

gnaviter  accingimus,  et  iis  remediis,  quae 
experientia  nos  elocet  utilia  fuisse,  utimur, 
aliquid  levaminis  conferre,  vel  in  paroxysmos 
minus  graves  reddendo,  vel  impetus  ejus 
praeveniendo,  adeo  ut  mala  hujus  morbi  ali¬ 
quantum  sublevare,  vitam  suaviorem  reddere, 
et  eam  forsan  nonnihil  protrahere,  saltem 
possimus. 

t 

f  '  i 

Hunc  in  finem  duo  medendi  consilia,  ut- 
pote  aptiora,  attentionem  magis  vindicant. 

Imo,  Proclivitati  morbo  obviam  ire,  vel 
eam  corrigere,  et  reditui  accessionum  ob¬ 
niti. 

2<7o,  Urgente  paroxysmo,  ei  finem  quam 
citissime  imponere,  et  symptomata  graviora 
mitigare. 

* 

I.  Quo  primum  consilium  absolvatur,  ae¬ 
ger  causas  morbi  excitantes  sedulo  evitare 

debet,  dum  nimiae  corporis  plenitudini  ob¬ 
viam  eundum  est  his  rebus  quae  ad  hunc 
finem  maxime  conducere  inveniuntur,  diaeta, 
scilicet,  parca,  vitae  genus  otiosum  et  seden¬ 
tarium  evitando,  alvi  purgatione,  sanguinis 
detractione,  et  fonticulis. 

Victus  genus.  Nulla  curationis  hujus  mor¬ 
bi  pars  attentionem  medicorum  magis  vindi¬ 
cat,  quam  ea  quae  ad  diaetam  spectat.  Diaeta 
parca,  quae  concoctionem  facile  subit,  quae¬ 
que,  dum  corpus  nutrit,  nec  cor  nec  arterias 
in  motus  justo  citatiores  ciet,  iis  hoc  morbo 
laborantibus,  ni  fallor,  optime  convenit. 

Victus  neque  nimis  nutriens  neque  nimis 
parcus  forsan  esse  debet.  Si  cibi  ex  vegeta¬ 
bilibus  omnino  confecti  sunt  flatulentiam 
saepe  inducere  observantur,  in  iis  saltem 
huic  victus  generi  minus  assuetis,  ob  alimen¬ 
ta  male  concocta.  Qua  de  causa,  pauxillum 
carnis  multo  cum  commodo  farinaceis  ad* 

miscendum  est,  quo  flatulentiae  occurrere 
possimus.  Quoniam  morbus  post  plenum 
pastum  adoriri  maxime  proclivis  est,  aegrum 
oportet  cavere  ne  ventriculum  multum  gra¬ 
vet  escam  nimis  libere  sumendo;  cibum, 
igitur,  parva  quantitate,  brevibus  intervallis, 
sumere  debet.  Fructus  nimia  copia  assumpti, 
vegetabilia  frigida,  acetaria,  et  salsamenta, 
plerumque  nocent,  et  igitur  evitanda  sunt. 
Aeger,  quoque,  coem\  forsan  abstinere  de¬ 
bet. 

Potus  ex  liquoribus  fermentatis,  et  liquores 
omnes  quigas  acidum  carbonicum  continent, 
cerevisiae,  scilicet,  et  potus  ex  pomis  et  pi¬ 
ris  confecti ;  nimium  theae  vel  coffeae ;  et 
omnia,  denique,  quae  ventriculum  disten¬ 
dunt,  multum  incommodi  dant,  et  hinc  pro¬ 
hibenda  sunt.  Vina  et  liquores  spirituosi, 
utpote  sanguinis  motum  adaugentes,  evitari 
debent.  Cum  autem  aeger  vini  usui  mul¬ 
tum  assuetus  est,  forsan  non  prorsus  omit- 

lendum  est,  parva  quantitate,  aqua  diluta, 
subinde  adhibita.  Potus  ex  aqua  mera,  aqua 
hordacea,  vel  pauxillo  vini  mista,  aut  quan¬ 
titate  debita  corticis  citri  medicae,  radicis 
amomi  zingiberis,  vel  acidi  sulphurici  aro¬ 
matici,  adjecta,  forsan  aliis  anteponendus 
est.  Interdum  vero,  in  statu  morbi  provec¬ 
tiore,  vel  ubi  vires  multum  labefactae  sunt, 
victu  magis  nutriente  et  exhilarante  uti  li¬ 
ceat. 

Vitae  genus .  Inter  omnia  remedia  quae 
ad  nimiam  sanguinis  copiam,  vel  plenitudi¬ 
nem  praecavendam,  conducunt,  nullum  ex¬ 
ercitatione  praestantius  existit;  haud  mirum 
igitur  est  hoc  morbo  affectos  optimo  cum 
effectu  ad  eam  confugere.  Exercitatione 
debita,  nec  nimis  lenta  nec  nimis  incitata 
aegrum  uti  oportet.  Ambulatio  sanguinis 
motum  incitat,  et  in  locis  acclivibus,  vel  ven¬ 
to  adverso,  accessionem  morbi  saepe  inducit. 

Gestatio  et  equitatio  huic  igitur  sunt  antefe¬ 
rendae. 

Omnia,  quae  generalem  sanguinis  circui¬ 
tum  perturbant,  vel  cursum  ejus  cor  versus 
adaugent,  aut  respirationem  accelerant,  plu¬ 
rimum  nocent,  et  haec  igitur  aeger  sedulo 
vitare  debet ;  qualia  sunt,  vehemens  corpo¬ 
ris  exercitium  ;  animi  affectus,  ira  praeser¬ 
tim  ;  corporis  inclinatio  diu  continuata  ;  li- 
• 

quores  spirituosi  nimis  libere  sumpti  ;  calor 
ingens  ;  artuum  vel  brachiorum  perfrigeratio. 
Caveat  etiam,  frigoris  et  caloris  mutationes, 
et  aera  impurum.  Porro,  dum  ignaviam  vi¬ 
tat,  negotiis  omnibus  vacet,  quae  animum 
vel  cura  angant,  vel  solicitudine  vexent. 

Remedia  cathartica .  Haec  in  Angina  Pec¬ 
toris  fere  semper  necessaria  sunt,  et  ut  om¬ 
nes  medici  testantur,  effectus  optimos  prae¬ 
stant.  Hujus  generis  medicamentorum,  mi¬ 
tiora  caeteris  forsitan  anteferenda  sunt.  Me- 

dicamina  roborantia  vel  aromatica,  his  ad¬ 
juncta,  a  nonnullis  commendata  sunt,  qua¬ 
les  sunt,  pulveres  e  colomba,  canella  alba  et 
aloe,  vel  e  crotone  eleutheria  et  rheo  paljna- 
to  compositi.  #  Vix  autem  vel  catharticis 
acribus,  vel  valde  frequenter,  alvum  movere 
licet,  quippe  vehementibus  nisibus  dejici¬ 
endi,  aliquid  periculi  erit  ne  aeger  paroxys¬ 
mum  inducat ;  qua  de  causa,  solventibus 
blandis  eam  leniter  solicitare,  temporibus 
idoneis  interpositis,  sat  erit. 

Sanguinis  detractio ,  remedium  valde  du¬ 
bium  est,  et  cautissime  si  unquam  usurpari 
debet.  Nonnulli,  quidem,  contendunt  eam 
haud  parva  virtute  praeditam  esse  in  statum 
corporis  plethoricum  corrigendo,  et  paroxys¬ 
mos  ita  praecavendo,  t  At  forsan  haec  opi- 


*  Vide  Burns  on  Diseases  of  the  Heart,  p.  136. 
f  Vide  Parry  on  Syncope  Anginosa,  p.  153.  Vide 
etiam  London  Med.  Transact.  Tom.  iii,  p.  15, 

nio  falso  nititur  fundamento,  quoniam  nos¬ 
tro  judicio,  talis  exinanitio  magis  ad  pleni¬ 
tudinem  systematis  inducendam  vel  augen¬ 
dam  quam  removendam  conferre  videtur  *. 

Fonticuli  et  epispastica .  Doctor  Smyth  f 
qui  fonticulos  primum  usurpavit  in  hoc  mor¬ 
bo,  nos  certiores  facit  hoc  remedium  magno¬ 
pere  profuisse,  et  in  uno  exemplo  malum 
prorsus  sanasse.  Alii,  quoque,  medici,  itera¬ 
tis  periculis,  bonos  eorum  effectus  comproba¬ 
verunt.  t  Xec  dubitari  potest  quin  utilissi¬ 
mi  sunt,  et  natura  et  diuturnitate  exinani¬ 
tionis  quam  efficiunt,  in  praecavendo  nimi¬ 
am  sanguinis  copiam,  vel  summovendo  cor- 


*  Vide  First  Lines  of  the  Practice  of  Physic,  by  Will. 
Cullen,  M.  D.  book  iv.  chap.  1.  §  dccxlviii. 

f  Vide  Edinb.  Med.  and  Philosoph.  Comment.  tora.  v. 
p.  92. 

J  Vide  Danvin’s  Zoonomia,  tora,  ii,  p.  341. 

poris  plenitudinem.  Quod  ad  partem  atti¬ 
net  cui  imponi  debent,  forsitan  parum  inte- 
rest  ubinam  corporis  imponuntur,  sive  tho¬ 
raci,  vel  artubus,  vel  cervici.  Porro,  aliquid 
levaminis  in  hoc  morbo  ex  usu  vesicantium 
interdum  oriri  observatur. 

Solutio  tci7'tritis  antimonii.  Duo  hujus  mor¬ 
bi  exempla  narrantur  in  quibus  solutio  tar- 
tritis  antimonii,  formula  cujus  ad  calcem  pa¬ 
ginae  videnda  est,  pectori  per  portiuncula 
panni  Indici  applicata,  symptomata  summo- 
visse  et  morbum  penitus  curasse  videtur  :  * 
haec  solutio  bis  terve  in  die  imposita,  per  plu- 
res  hebdomadas,  inflammationem  cutis,  et 
phlogoses,  anthracibus  parvis  haud  absimiles, 
brevi  concitavit.  Modus  operandi  hujusce 


*  Vide  London  Med.  and  Physic.  Journal,  tom.  vi,  p. 

320. 

R;  Antimon.  tartar.  gi. 

Spirit.  camphorat.  §ss. 

Aq.  fervent,  lb.  1.  misce. 

remedii  haud  facile  explicatu  videtur ;  sed 
veri  satis  simile  est  effectus  ejus  ab  inflam¬ 
matione  et  irritatione  quas  excitat,  pendere. 
Dominus  Brodie *  monuit  tartritem  antimonii 
vulneri  in  corporis  superficie  admotam,  vim, 
totum  systema  modo  peculiari  afliciendi,  pos¬ 
sidere  ;  an  ullos,  autem,  horum  effectuum,  in 
gradu  mitiore,  corpori  impertire  potuit  cum 
solutio  ejus  cuti  applicata  est,  non  pro  certo 
statuere  possum. 

In  graviori  morbo,  vinum,  aether,  carbo- 
nas  ammoniae,  camphora,  et  aqua  menthae 
piperitae,  flatulentiae  occurrunt,  et  interdum 
cum  fructu  usurpantur  ad  accessionem  prae¬ 
cavendam  :  nonnulli,  etiam,  ad  usum  opii 
vel  hyoscyami,  semel  bisve  in  die,  vel  hora 
decubitus  sumpti,  multo  cum  commodo  con¬ 
fugerunt. 


*  Vide  Philosopilical  Transactions. 

Porro,  remedia  roborantia,  ad  corporis  mo¬ 
bilitatem  summovendam  ;  aquae  Bathoniae  ; 
digitalis  purpurea ;  stibium,  ad  exhalationem 
lenem  per  cutem  sustinendam ;  nitras  ar¬ 
genti  ;  arsenias  potassae  ;  et  sulphas  zinci, 
ab  aliis,  in  intermissione  adhibita  sunt :  haec 
autem,  et  similia,  ni  fallor,  minime  valent. 

In  hoc  morbo  aegrum  oportet  tempestatis 
vicissitudines,  vestimentis  calidis,  cavere,  et 
probe  curare  ne  pedes  frigori  objiciantur. 

II.  Secundum  consilium  absolvitur  paro¬ 
xysmum  quam  citissime  ad  finem  perducen¬ 
do,  et  signa  graviora  mitigando. 

Dum  morbus  non  adhuc  diu  perstiterit,  et 
dum  minus  gravis  est,  paroxysmi  viribus  na¬ 
turae  saepe  solvuntur,  vel  aegro  gradum  con¬ 
tinendo  mala  multum  levantur  vel  omnino  et 
subito  tolluntur.  Morbo,  autem,  provec¬ 
tiore,  medicum  oportet  ad  quaedam  remedia 

decurrere,  quae  aliquid  levaminis  interdum 
praebere  observantur. 

San^irinis  delractio .  Haec  exinanitio,  cau¬ 
te  peracta,  optimos  effectus  saepe  praestat, 
et  igitur  in  accessione  graviore  forsan  nun¬ 
quam  praetermittenda  est ;  nec  status  pul¬ 
suum  debilis,  vel  cutis  algor,  ad  eam  confu¬ 
gere  nos  deterrere  debet,  quoniam  sanguinis 
detractio  pulsus  validiores  et  frequentiores 
reddere,  sanguinis  impetum  augere,  corpus 
firmare,  et  vires  reficere,  saepe  observatur. 
Quum,  autem,  ingens  et  subita  sanguinis 
jactura  plurimum  noceret,  quantitatem  ultra 
uncias  paucas  detrahere  nobis  vix  licet,  et 
eam  vulnere  adeo  parvo  ut  sanguis  per  id 
lente  effluat,  dum  aeger  simul  recumbat. 
Nonnulli  nos  monent  eum  e  jugularibus  ex¬ 
ternis  mittere,  dum  per  pressuram  lenem  in 
thoracem  factam,  cavitatem  cordis  dextram 
deplere,  conamur. 

H 

Remedia  cathartica .  Remedia  quae  alvum 
cient,  saepe  magno  cum  fructu  usurpantur,  et 
horum  acriora,  scilicet  convolvulus  scammo¬ 
nia,  et  similia,  a  nonnullis  commendantur, 
quoniam  necesse  est  ut  in  paroxysmo  al¬ 
vus  prompte  solvatur :  haec,  autem,  ut  su» 
pradictum  est,  minus  idonea  sunt,  et  ma¬ 
gis  convenit  alvum  per  enemata  ducere, 
quam  per  medicamenta,  ore  devoranda,  pur¬ 
gare* 

Remedia  stimulantia .  Haec,  ad  arteriarum 
actionem  excitandam  vel  augendam,  inter¬ 
dum  praescribuntur ;  validiora,  autem,  non 
solum  inutilia  at  nocentissima  sunt,  et  igitur 
nunquam  usurpari  debent,  nisi  forsan  in  ul¬ 
timo  morbi  gradu,  cum  de  aegro  fere  omnino 
actum  est :  nonnunquam,  quidem,  haec  re¬ 
media  aliquid  levaminis  dant,  sed  effectus 
eorum  nimis  fugaces  sunt,  cito  languore  et 
debilitate  periculosa  excipiendi.  Quibus» 

dam  placuit*  accessionem  hujus  morbi  eo¬ 
dem  modo  ac  asphyxiam  e  submersione  orien¬ 
tem,  tractare,  nempe,  cum  sy neopis  status 
supervenerit,  tempora,  faciem  et  pectus  aqua 
gelida  lavando  *,  nares  ammonia  stimulando  ; 
quantitate  parva  medicamenti  cujusdam  aro- 
matici  in  ventriculum  simul  infundendo  ad 
ventris  inflationem  summovendam ;  et  his 
incassum  tentatis,  aeris  pulmones  implendo, 
et  ictus  electricos  lenes  per  pectus  dirigendo. 
Frictus  artuum  haud  inutiles  interdum  sunt ; 
et  remedia  rubefacientia  cruribus  vel  pectori 
admota,  et  calor  lenis,  aliis  remediis  saepe  ju¬ 
vent.  Epispastica,  porro,  a  nonnullis  laudata 
sunt ;  et  ad  dolorem  brachii  levandum  unus 
auctor  t  nos  dirigit,  id  in  aquam  calidam  im¬ 
mergere. 


*  Vide  Burns,  on  Diseases  of  the  Heart,  p.  136. 
t  Vide  Blackallf  on  Dropsy,  p.  403. 

Quoniam  signa  ex  ructu  saepe  multum  le¬ 
vantur,  medicamenta  cardiaca  et  carminativa 
interdum  praescribuntur;  medicum  autem 
oportet  haec  cum  summa  cautela  usurpari,  et 
saltem  ad  mitiora  semper  confugere. 

D  r-  '  ■  - 

Remedia  vomitoria .  Nonnulli  ad  emetica 
in  paroxysmis  hujus  morbi,  auctoritate  Doc- 
toris  Percival #,  decurrerunt;  vomitiones, 
autem,  ni  fallor,  vehementibus  nixibus  et  agi¬ 
tationibus  quas  efficiunt,  sanguinis  motum 
accelerando,  minus  idoneae  sunt  ad  levamen 
praebendum  in  hoc  malo ;  et  contra,  multum 

periculi  inferre  possunt. 

*( 

Remedia  antispasmodica .  Quoniam  veri 
satis  simile  est  actionem  cordis  spasmodicam 
in  accessionibus  Anginae  Pectoris  semper 
adesse,  ad  remedia  quae  adversus  spasmum 


*  Edin.  Med.  et  Philosoph.  Comment.  tom.  III. 

p.  180. 

maxime  valent,  forsan  confugiendum  est. 
Ex  his  opium  fortasse  optimum  et  validissi¬ 
mum  est,  et  interdum  cum  beneficio,  dosi- 
bus  parvis  crebro  iteratis,  adhibitum  fuisse 
videtur  :  paucissima,  quidem,  exempla  tra¬ 
duntur  in  quibus  hoc  remedium  in  paroxys¬ 
mis  ipsis  usurpatum  fuit ;  in  intermissione, 
autem,  ad  accessionum  reditus  praecaven¬ 
dos,  a  nonnullis  medicis  multis  laudibus  prae¬ 
dicatur. 


FINIS. 


Excudebat  C.  Stewart. 

